Стагоддзе рэвалюцыі (як, між іншым, і любой падзеі) — нагода для асэнсавання і пераасэнсавання. З пазіцый часу ўсё ў нашым жыцці выглядае крыху іначай: неабсяжная прастора роднага падворку звужваецца да некалькіх крокаў, а постаць якога-небудзь “знаёмага дзядзечкі” раптам узрастае да памераў нацыянальнага класіка. Тое ж — з усімі постацямі і падзеямі, якія былі да нас. Што мы, дарэчы, ведаем пра “мастацтва рэвалюцыі”? Ды не ў Піцеры з яго залпам “Аўроры” (як высветлілася, зусім не такім вызначальным, як нам даводзілі), а ў роднай Беларусі.